|  |  |
| --- | --- |
| **Ordinul nr. 624/2015 pentru modificarea "Regulamentului de navigaţie pe Dunăre în sectorul românesc" - ediţia 2013, aprobat prin Ordinul ministrului transporturilor nr. 859/2013**  *În vigoare de la 14 mai 2015*  *Publicat în Monitorul Oficial, Partea I nr. 329 din 14 mai 2015. Formă aplicabilă la* [*15 ianuarie 2022*](dataIncarcare:)*.* |  |

*În temeiul prevederilor art. 4 alin. (1)* [*pct. 38*](act:519717%2073164868) *şi ale art. 5* [*alin. (4)*](act:519717%2073164911) *din Hotărârea Guvernului* [*nr. 21/2015*](act:519717%200) *privind organizarea şi funcţionarea Ministerului Transporturilor,*

ministrul transporturilor emite următorul ordin:

**Art. I. -**   Paragraful 1 al [articolului 5.04](act:372750%2065271089) "Imposibilitatea îmbarcării şi debarcării pilotului în rada Sulina. Bara impracticabilă" din partea a II-a a "[Regulamentului](act:372750%200) de navigaţie pe Dunăre în sectorul românesc" - ediţia 2013, aprobat prin Ordinul ministrului transporturilor [nr. 859/2013](act:371652%200), publicat în Monitorul Oficial al României, Partea I, nr. 378 şi 378 bis din 26 iunie 2013, se modifică şi va avea următorul cuprins:

   " **1.** Se consideră «bara impracticabilă» atunci când din cauza vântului puternic (forţa 5-6/29-49 km/h pe scala Beaufort pe timp de zi şi forţa 4/20-28 km/h pe scala Beaufort pe timp de noapte) şi a valurilor mari (gradul de agitaţie al mării 4/înălţimea valurilor 1,25-2,5 m, pe scala Douglas pe timp de zi şi 3/înălţimea valurilor 0,5-1,25 m, pe scala Douglas pe timp de noapte), navigaţia prin bară şi/sau debarcarea/îmbarcarea pilotului nu se pot face în siguranţă.

    În acest caz se va comunica prin radiotelefon navelor. «Bara impracticabilă» se declară de către administraţie."

**Art. II. -**   Prezentul ordin intră în vigoare la data publicării în Monitorul Oficial al României, Partea I.

|  |  |
| --- | --- |
|  |  |
|  | p. Ministrul transporturilor, Iulian-Ghiocel Matache, secretar de stat |

    Bucureşti, 5 mai 2015.

    Nr. 624.